அதிலும் இந்த தொழில் நுட்பங்களை சுமந்து வரும் உபகரணங்களின் தாக்கம் அளவுக்கதிகமாகி உள்ளது. கேள்விகள் கேட்காத, விரும்புவதை மட்டும் செய்கிற இந்த உபகரணங்கள்தாம் குழந்தைகளுக்கு இன்றைய வளர்ப்புமிருகங்கள். அப்படியானால் இந்த உபகரணங்கள் உருவாக்கப்படுவது தவறா? அப்படியில்லை. அவசியத்துக்குத்தான் தொழில் நுட்பமே தவிர நுகர்வுக்கு அல்ல. அதிக நுகர்வு அதிக உற்பத்தியையும் புதுத்தயாரிப்புகளையும் உருவாக்கும். பெரியவர்கள் வெற்று நுகர்வுக்காக உபகரணங்கள் வாங்குவதை முதலில் தவிர்க்க வேண்டும்.